recursal/SuperWikiNEXT-32B huggingface dataset:
Raetisk er utdødd språk, antagelig beslektet med etruskisk, som ble snakket i den østlige delen av Alpene.
**Raetisk** er et meget tåkelagt språk i antikken som en gang ble snakket i provinsen Raetia i den østlige delen av Alpene i Europa i nord og vest for antikkens venetiske språk. Raetisk er sparsommelig dokumentert i inskripsjoner i ulike nordlige variasjoner av det etruskiske alfabetet, noe som har gitt spillerom for spekulasjoner om språkets opprinnelse. 

For en forskningshistorie, se *Schumacher* (1992) og *Schumacher* (1998) og *Morandi* (1999) for utgaver inskripsjonene. Alle forskere fra nyere tid har lagt vekt på en forbindelse med etruskisk, se *Rix* (1998), *Schumacher* (1998).

I sin bok *Naturalis Historia* (ca. år 77) skrev Plinius den eldre om folket i Alpene:

*«... tilstøtende til disse (Noricum) er* Raeti *og* Vindelici*. Alle er delt inn et antall stater. Raetene er antatt å være et folk av den etruskiske rase som ble drevet ut av gallere; deres leder het Raetus»*.
Basert på denne informasjonen raetiske inskripsjoner er det klart at raetisk er beslektet med etruskisk. Faktisk er den vanlige klassifikasjonen av de to språkene, eller dialektene av hverandre, å bli gruppert med lemnisk (fra øya Limnos i Egeerhavet) i en større tyrsensk språkfamilie. Dette er i seg selv blitt sett på som en isolert familie som ikke er påvist beslektet med noen annen kjent språkfamilie, hvilket betyr at raetisk ikke var et indoeuropeisk språk.

Raetisk døde ut på 200-tallet etter at de som snakket det ble assimilert og gått opp i latin (fra sør) og germansk (fra nord). Mange inskripsjoner er kjente, men de fleste av dem er gjentagelser og korte løfter eller ofringer. Navnet på den venetiske gudinnen *Reitia* har tidligere blitt knyttet til denne folket, men de to er nå antatt å ikke ha noe med hverandre å gjøre.

Se også
-------

* Tyrsenske språk
* Etruskisk
* Etruskere

Referanser
----------

1. ↑  *in multas civitates divisi*.
2. ↑  *Tuscorum prolem* (Genitiv kasus fulgt av akkusativ kasus) = «avlegger/sidegren av Tusci (etruskere)»
3. ↑  Bok III Seksjon XX. Oversettelsen er H. Rackhams i Loeb-utgaven.

Litteratur
----------

* Morandi, Alessandro (1999): *Il cippo di Castelciès nell’epigrafia retica* (Studia archaeologica, 103). Rome: Bretschneider
* Prosdocimi, Aldo L. (2003–2004): 'Sulla formazione dell'alfabeto runico. Promessa di novità documentali forse decisive'. *Archivio per l'Alto Adige* 97-98.427-440
* Rix, Helmut (1998): *Rätisch und Etruskisch* (Innsbrucker Beiträge zur Sprachwissenschaft; Vorträge und kleinere Schriften, 68). Innsbruck: Institut für Sprachwissenschaft der Universität Innsbruck.
* Schumacher, Stefan (1992): *Die rätischen Inschriften. Geschichte und heutiger Stand der Forschung* (Innsbrucker Beiträge zur Kulturwissenschaft; Sonderheft, 79). Innsbruck: Institut für Sprachwissenschaft der Universität Innsbruck, 2nd ed. 2004.
* Schumacher, Stefan (1998): 'Sprachliche Gemeinsamkeiten zwischen Rätisch und Etruskisch'. *Der Schlern* 72.90-114.

Eksterne lenker
---------------

* Raetic inscriptions Adolfo Zavaroni.

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data)
 |
**Sousse** (arabisk **سوسة** **Susa**), 140 km sør for hovedstaden Tunis, ligger ved Hammametbukten på Tunisias østkyst, og er landets viktigste knutepunkt for landtransport. Byens økonomi er basert på transportutstyr, matvarer, olivenolje, tekstiler og turisme. 

Byen har rundt 220 000 innbyggere (2005) og provinsen Sousse har 546 413 innbyggere (2004).

Medinaen i Sousse er et usedvanlig godt bevart gammel bydel, som ble verdensarvområde i 1988. En Medina er en bydel med tett murbebyggelse, som forekommer i flere nordafrikanske land, regel bygget under den muslimske ekspansjonen på 800-tallet.

Medinaen i Sousse ble bygget under Aghlabiddynastiet, som hersket i et område som delvis tilsvarer det nåværende Tunisia mellom 800 og 909. Byen var del av et forsvarssystem langs middelshavskysten, og har fortsatt intakt en kasbah, en stormoské, voller, en *Bu Ftata moské* og medinaen.

Førti mennesker ble drept den 26. juni 2015 på turiststedet Port El Kantaoui cirka 10 kilometer nord for Sousse i det som ble kalt "terrorangrepet i Sousse".

Eksterne lenker
---------------

* Offisielt nettsted Rediger på Wikidata

* (en) Sousse – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** MusicBrainz
 |
Aleph-null, det minste uendelige kardinaltallet

**Alef-tall** er i mengdelære, et område i matematikk, en følge av tall som brukes for å representere kardinaliteten (størrelsen) til en uendelig mengde. De er oppkalt etter det hebraiske symbolet, alef ({\displaystyle \aleph }) som er brukt for å representere dem.

Kardinaliteten til de naturlige tallene er {\displaystyle \aleph \_{0}} (alef-null). Det neste kardinaltallet større enn {\displaystyle \aleph \_{0}} er {\displaystyle \aleph \_{1}}, påstanden at kardinaliteten til de reelle tallene er lik {\displaystyle \aleph \_{1}} er kjent som kontinuumhypotesen og er uavhengig av ZFC (Zermelo–Fraenkel mengdelære og utvalgsaksiomet). Det finnes kardinaltall {\displaystyle \aleph \_{\alpha }} og {\displaystyle \aleph \_{\beta }} for et hvert ordinaltall {\displaystyle \alpha } og {\displaystyle \beta } slik at {\displaystyle \aleph \_{\alpha }} < {\displaystyle \aleph \_{\beta }} hvis {\displaystyle \alpha } < {\displaystyle \beta }.

Kardinaltallene ble definert av Georg Cantor, som innså at forskjellige uendelige mengder kunne ha forskjellige størrelser og at det med andre ord fantes flere uendelige tall.

Alef-null
---------

{\displaystyle \aleph \_{0}} (alef-null) er kardinaliteten til mengden av naturlige tall, og er det minste uendelige kardinaltallet. En mengde med kardinalitet {\displaystyle \aleph \_{0}} kalles *tellbart uendelig* fordi det finnes en bijeksjon mellom mengden og de naturlige tallene. Eksempler på slike mengder er:

* mengden av alle kvadrattall, mengden av alle kubikktall, mengden av alle tall til fjerde potens...
* mengden av alle partall, mengden av alle oddetall,
* mengden av alle primtall, mengden av alle sammensatte tall,
* mengden av alle heltall,
* mengden av alle rasjonale tall,
* mengden av alle algebraiske tall,
* mengden av alle endelige delmengder av en tellbart uendelig mengde.
Mosjøhallen.  
Fotograf: Commons-bruker *Basketbread*
Skjervpromenaden er en av flere grønne lunger i byen.  
Fotograf: Commons-bruker *Basketbread*
**Idrett og friluftsliv i Mosjøen** omfatter blant annet organisert sport for barn og ungdommer og en rekke foreninger innen ski, sykling og liknende.

Idrett
------

### Idrettslag

Mosjøen har tre idrettslag: Mosjøen IL, Halsøy IL nord i byen og Olderskog IL sør i byen. Mosjøen IL spiller i 3. divisjon i fotball. Idrettslaget arrangerer årlig Kippermocupen for aldersbestemte lag.

### Klubber

Mosjøen har en rekke foreninger, som blant annet omfatter boksing, golf, hundekjøring, håndball, kampidretter, klatring, petanque, ski, skyting, slalåm, sykling, tennis og volleyball.

Friluftsliv
-----------

Mosjøen har en rekke parker, blant andre Byparken, Elveparken, Skjervpromenaden og Kippermoen idrettspark.

Det finnes flere bynære friluftstilbud, blant andre Mosåsen sør for byen, Marsøra vest for byen og Dolstadåsen og Panorama øst for byen.

Dessuten finnes det tilbud et stykke utenfor byen, herunder Helgeland Alpinsenter i Kjemsåsen. Vefsn, Grane og Hattfjelldal, som er større enn Østfold og Vestfold fylker til sammen, har en rekke muligheter knyttet til fjell, skog og vann, herunder jakt og fiske. Vefsnfjorden åpner for båtliv.

Galleri
-------

* Idrettsparken: Pølsebod.Fotograf: Commons-bruker BasketbreadIdrettsparken: Pølsebod.  
Fotograf: Commons-bruker *Basketbread*
* Idrettsparken: Fotballbane.Fotograf: Commons-bruker BasketbreadIdrettsparken: Fotballbane.  
Fotograf: Commons-bruker *Basketbread*
* Idrettsparken: Fotballbane med kunstgress.Fotograf: Commons-bruker BasketbreadIdrettsparken: Fotballbane med kunstgress.  
Fotograf: Commons-bruker *Basketbread*
* Idrettsparken: Fotballøkke.Fotograf: Commons-bruker BasketbreadIdrettsparken: Fotballøkke.  
Fotograf: Commons-bruker *Basketbread*
* Idrettsparken: Bane for sprint.Fotograf: Commons-bruker BasketbreadIdrettsparken: Bane for sprint.  
Fotograf: Commons-bruker *Basketbread*

Se også
-------

* Mosjøhallen

Referanser
----------

1. ↑  Østfold og Vestfold: 4.182 + 2.224 = 6.406. Vefsn, Grane og Hattfjelldal: 1.928 + 2.009 + 2.684 = 6.621. Alle tall i kvadratkilometer.

| * v
* d
* r
Mosjøen |
| --- |
| 
* Politikk
* Næringsliv
* Industri
* Idrett og friluftsliv
* Kultur
* Arkitektur

 |
**Idre** (sørsamisk: *Eajra*) er et tettsted i Älvdalen kommune i Dalarnas län i landskapet Dalarna i Sverige. Det ligger ved Idresjön, 30 kilometer nordvest for Särna. I Idre flyter Storån og Sörälven sammen og danner Österdalälven der Idresjön utgjør den første strekningen. I 2010 hadde tettstedet 794 innbyggere.

Idre er et kjent vintersportssted med betydelige anlegg i fjellene rundt tettstedet. Stedet er Sveriges fjerde største vintersportssted etter Vemdalen, Sälen og Åre. Idre har også en vel utviklet sommersesong med golf, fjellvandring og sportsfiske som de viktigste aktivitetene.

Den største veien til og fra Idre er riksväg 70.

I fjellområdene rundt Idre drives reindrift av Idre sameby, som er Sveriges sydligste sameby.

Historie
--------

Fjellbygdene Idre og Særna lå fra rikssamlingen under Hamar bispedømme og Norge, inntil de offisielt ble avstått til Sverige i 1751. I praksis var disse bygdene underlagt Sverige siden okkupasjonen ledet av den svenske presten Daniel Buskovius i 1644.

Österdalälven nær Idre.

Se også
-------

* Idre og Særna
* Älvdalens kommun
* Idre sameby

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 11. april 2016.

Eksterne lenker
---------------

* (en) Idre – kategori av bilder, video eller lyd på Commons Rediger på Wikidata
* Mer informasjon om Idre
* Idre turistbyrå

  


| * v
* d
* r
Älvdalen kommune i Dalarnas län i Sverige |
| --- |
|  | 
* Brunnsberg
* Evertsberg
* Idre
* Rot
* Västermyckeläng
* Särna
* Åsen
* Älvdalen

 |  |

| * v
* d
* r
Tidligere norske territorier |
| --- |
| Før 1814 | Færøyene **·** Grønland **·** Island **·** Man **·** Orknøyene **·** Shetland **·** Båhuslen **·** Herjedalen **·** Deler av Idre og Särna **·** Jämtland |
| Etter 1900 | Eirik Raudes Land **·** Sverdrupøyene |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |
Det anarkosyndikalistiske symbolet, rødt og svart.
**Anarkosyndikalisme** er en politisk retning både innenfor syndikalismen og anarkismen. Den ønsker å få etablert et desentralisert, arbeiderstyrt samfunn. Anarkosyndikalister mener at man gjennom fagforeninger, streiker og annen direkte aksjon, må søke å gradvis bygge ned statens og private eiere sin makt, og erstatte den statsregulerte kapitalismen med et samfunn hvor produksjonen styres demokratisk av arbeiderne og lokalsamfunnene.

Syndikalisme og anarkisme
-------------------------

Syndikalismen og anarkismen er beslektede idéretninger, og i anarkosyndikalismen har de forskjellige oppgaver. Syndikalismen er arbeiderklassens kampbevegelse og står for den praktiske organisering av arbeid, arbeidernes økonomiske frigjøring og fordeling av arbeidets goder til arbeiderne. Anarkismen er den maktkritiske filosofien som bl.a. omhandler arbeidernes (og enkeltmenneskets) intellektuelle frigjøring. 

I anarkosyndikalismen står anarkismen for planen og tankegodset, mens syndikalismen skal være den praktiske vei til det frie og direkte demokrati.

Historikk
---------

Anarkosyndikalismen stod sterkt i Italia, Frankrike og Spania tidlig på 1900-tallet. CNT (Confederacion Nacional del Trabajo) var en av de største anarkosyndikalistiske fagorganisasjonene, og spilte en viktig rolle under den spanske borgerkrigen. I USA sto IWW (Industrial Workers of the World), relativt sterkt, og i sine glansdager kunne den påkalle støtten til rundt 300 000 arbeidere. I Sverige ble SAC (Sveriges Arbetares Centralorganisation) stiftet i 1910. Den eksisterer ennå, men regnes av enkelte anarkosyndikalister for å være reformistisk.

> Vi anarkister har snakket meget om den sociale revolusjon. Men få av oss har gjort sig den umake å treffe de nødvendige forberedelser for det umiddelbare arbeide som må gjøres under og efter revolusjonen. Den russiske revolusjon har vist oss den absolutte nødvendighet av sådanne forberedelser for praktisk arbeide. Jeg er kommet til den overbevisning at syndikalismen er den faglige basis for anarkismen og uttrykk for de slumrende krefter i folket under de revolusjonære perioder.
> 
> 
> Peter Kropotkin, «En anarkists erindring»
> 
>

Se også
-------

* Anarkisme
* Norsk Syndikalistisk Føderasjon
* Syndikalisme

Kilder
------

* Alarm nr. 3, 8/2 1936 («Peter Krapotkin.» Av Alf L. Strøm. Sitatet er fra Peter Kropotkin i «En anarkists erindringer»).

Eksterne lenker
---------------

* (en) Anarcho-syndicalism – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND **·** BNF **·** BNF (data) **·** SUDOC **·** NKC
 |
Torellbreen på kartet over SvalbardTorellbreenTorellbreenTorellbreen på kartet over Svalbard
**Torellbreen** er en isbre på Spitsbergen på Svalbard, på sørvestkysten av Wedel Jarlsberg Land. Opprinnelig var det navnet på det man trodde var én stor isbre som dannet en 20 km bred brefront sør for Raudfjellet. Etter at detaljert kartlegging ble gjennomført viste det seg at den faktisk besto av to separate isbreer, som ble kalt Austre Torellbreen og Vestre Torellbreen. Det gamle navnet fortsatte å bli brukt om breen på det korte stykket etter at de løp sammen. Etter hvert har imidlertid breen trukket seg så langt tilbake at de to breene ikke lenger møter hverandre, men er skilt av et rundt én kilometer bredt grusområde kalt Torellmorenen.

Breen er oppkalt etter den svenske geologen og glasiologen professor Otto Torell (1828-1900)

Referanser
----------

1. ↑  Torellbreen *Stadnamn i norske polarområde*, Norsk polarinstitutt. Besøkt 8. mars 2013

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Norsk polarinstitutt
 |
**Idrettsforeningen Blindern Studenterhjem** (stiftet 1925) er en idrettsforening tilknyttet Blindern Studenterhjem i Oslo. Foreningen kalles gjerne IFBS og er medlem av Norges Idrettsforbund og Norges Studentidrettsforbund. I 1946 gikk klubben inn i Oslostudentenes Idrettsklubb, men den brøt ut igjen i 1962. Foreningen har som mål å aktivisere beboerne på Blindern Studenterhjem.

Foreningen disponerer to tennisbaner, en fotballøkke, en sandvolleyballbane og et treningsrom. Inntil 1960-tallet hadde man også en friidretts- og fotballbane, men denne ble gjort om til parkeringsplass da universitetet på Blindern ble utvidet.

IFBS har gjort seg bemerket i Holmenkollstafetten, der den har deltatt over 50 ganger. Foreningen arrangerer ellers turneringer, treningsturer, skiturer og tindebestigninger.

I 1969 slo for øvrig IFBS Lyn i en five-a-side-kamp 3-2 like før Lyn skulle til Spania for å spille europacup mot storlaget Barcelona. Lyn klarte seg faktisk bedre mot Barcelona (uavgjort 2-2 og tap 2-3) enn mot IFBS.

Referanser
----------

1. ↑  Løchen, Even (red.) (1975). *Blindern Studenterhjem 1925 - 1975*. Oslo: Aasm. Engens Forlag. s. 87.

Portal: Oslo
**Idrees Sulieman** (født **Leonard Graham** 27. august 1923 i St. Petersburg, Florida, død 25. juli 2002 samme sted) var en amerikansk jazzmusiker som spilte trompet og altsaksofon, kjent som tidlig bebop-utøver og fra lengre opphold i Skandinavia.

Etter å ha spilt med Fats Navarro i skoledagene, var han i «Carolina Cotton Pickers» (1939–43) og Earl Hines' orkester (1943–44) før han etablerte seg i New York som en del av det gryende bebop-miljø. Der samarbeidet han på innspillinger med Mary Lou Williams og Thelonious Monk (1947), samt spilte i orkestre ledet av Count Basie, Cab Calloway og Lionel Hampton.
Han antok navnet **Idrees Dawud ibn Sulieman** etter å ha konvertert til islam.
Han var bosatt i Stockholm (1961–64) og København (1964–82) og spilte bl.a. med Radiostorbandet under Thad Jones, såvel som andre amerikanere på Europaopphold, Don Byas, Bud Powell og Kenny Clarke.

Sulieman var gift med vokalist og perkusjonist Jamila Sulieman. Paret utga *The camel* (1964) der
svenske musikere, samt norske Ole Jacob Hansen medvirket. Etter hans død skrev Ray Pitts omtalen *Idrees Sulieman og omstændighederne. I anledning af trompetistens død*, utgitt i Jazz Special (2002), bl.a. med refleksjoner rundt Suliemans opphold i Oslo.

Referanser
----------

1. 1 2   Gemeinsame Normdatei, besøkt 10. mai 2014[Hentet fra Wikidata]

Eksterne lenker
---------------

* jazzhouse.org har en kort nekrolog
* online.no/trfinne med bilde av J. Sulieman fra Randi Hultins jazzhjem

Portal: Jazz

|  |  |
| --- | --- |
| Oppslagsverk/autoritetsdata | Prabook **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** MusicBrainz **·** Discogs **·** AllMusic
 |
Det opprinnelige Taj Mahal Palace
**The Taj Mahal Palace & Tower** er et 5-stjernes luksushotell i *Taj*-hotellkjeden, som ligger i den sydlige del av Mumbai i India, nær den pompøse triumfbue Gateway of India. Hotellet, hvis opprinnelige del er grunnlagt i 1903, er oppført i en arkitektonisk blanding av orientalske, mauriske og italienske (florentinske) stilarter, som har vært med på å gjøre Taj Mahal Palace & Tower i Mumbai til *Taj*-kjedens flaggskip.

Hotellet omfatter to distinkt adskilte bygninger, oppført i hver sin stil. Det opprinnelige Taj Mahal Hotel er oppført som et overdådig og pompøst bygningsverk mens The Tower umiddelbart østfor på tross av sin større høyde nærmest forekommer å heve seg i ærbødig respekt for den eldre og mere pompøst utsmykkede hovedbygning.

Hotellet, som er oppført av medlemmer av TATA-familien (TATA Group), har i alt 565 værelser som i kraft av hotellets høye standard og eksotiske beliggenhet har huset en lang rekke notabiliteter, deriblant Mick Jagger, Jacques Chirac, Joan Collins, det norske kongepar, Marianne Faithfull, hertugen av Edinburgh, prins Charles, The Beatles, Bill Clinton, og Jacqueline Kennedy Onassis.

Taj Mahal Palace & Tower, som ligger i Colaba-regionen i den sydlige del av Mumbai i det område som betegnes som Mumbais Manhattan, var sammen med den nærliggende Leopold Cafe og Colaba Police Station blant målene for terrorangrepene i Mumbai 26. november 2008. Hotellet blev meget hardt medtatt av terroristenes voldsomme angrep med håndgranater, brannstiftelse, anvendelse av mindre bomber samt gisseltagning og beskytning av gjester og ansatte med automatvåpen (bl.a. AK-47) med mange drepte ofre som den tragiske konsekvens.

Eksterne lenker
---------------

* *The Taj Mahal Palace & Tower, Mumbai* – offisiell website

|  |  |
| --- | --- |
| Oppslagsverk/autoritetsdata | VIAF **·** LCCN **·** SkyscraperCenter
 |
**Tore den trøndske** (død 1230) var en norsk geistlig i middelalderen. Han var erkebiskop av Nidaros fra 1227 til 1230. Tore kalles «den trøndske» (fra Trøndelag) for å skille ham fra en tidligere erkebiskop med samme fornavn; Tore den vikværske (fra Viken).

Tore var kannik ved domkapitlet i Nidaros da han ble valgt til ny erkebiskop da Peter av Husastad døde i 1226. Tore ble vigslet til erkebiskop i Roma i 1227 og kom tilbake til Norge året etter. Tore var den som innkalte til provinsialkonsil i Nidaros i 1229, der den tidligere erkebiskopen Øystein Erlendsson ble erklært som helgen.

Referanser
----------

1. ↑  Dybdahl, Audun. (2009, 13. februar). Tore Den Trøndske. I Norsk biografisk leksikon. Hentet 15. september 2017.

Litteratur
----------

* Tore den trøndske i Norsk biografisk leksikon
* Tore den trøndske, biografi hos katolsk.no
* *Håkon Håkonssons saga*, oversatt av Alexander Bugge, Kristiania 1914


|  |  |  |
| --- | --- | --- |
| Forgjenger:**Peter av Husastad** | **Erkebiskop av Nidaros**(1227–1230) | Etterfølger:**Sigurd Eindridesson** |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon
 |
| Tajmyr |
| --- |
|
|  |
|
| Adm-senter: | Dudinkaij |
| Føderalt distrikt: | Sibir |
| Areal: | 860 100 km² |
| Folketall: | 39 786 *(2002)* |
| Guvernør: | Valerij Malejev |
| Regionkode: | `84` |
| Tidssone: | UTC+0800 |
|

Landskap fra Tajmyr
**Tajmyr** (russisk: Таймы́рский автоно́мный о́круг – *Tajmyrskij avtonomnyj okrug*) er et tidligere føderasjonssubjekt og autonomt distrikt (okrug) i Russland. Hele distriktet lå nord for polarsirkelen og omfattet den nordligste delen av det russiske fastlandet. Det hadde navnet fra Tajmyrhalvøya, og ble også kalt *Dolgan-Nenets autonome distrikt*, etter urbefolkningsgruppene i området, dolganere og nenetsere. Distriktet har enorme uutnyttede ressurser i form av blant annet olje, naturgass og kull, diamanter og mange andre metaller og mineraler.

I en folkeavstemning 17. april 2005 ble det bestemt at Tajmyr, sammen med Evenkia, skulle slås sammen med Krasnojarsk kraj. Sammenslåingen ble gjennomført fra 1. januar 2007.

Eksterne lenker
---------------

* Artikkel fra Kommersant

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Tajmyrsjøen** (russisk: Таймыр, Таймырское озеро) er en innsjø sentralt på Tajmyrhalvøya i Krasnojarsk kraj i Russland. Den ligger sør for Byrrangafjellene og har mange armer som stikker ut i alle retninger. Innsjøen er omtrent 165 km lang fra øst til vest og opp til omtrent 23 km bred i de bredeste områdene øst i innsjøen. 

Innsjøen er isdekt fra sent i september til juni. De største elvene som munner ut i innsjøen er Zapadnaja, Severnaja, Bikada Nguoma, Jamutarida, Kalamissamo og Øvre Tajmyra. Nedre Tajmyra renner videre ut fra innsjøen. Sør for Tajmyrsjøen ligger mange mindre innsjøer.

Økologi
-------

Tajmyrsjøen er rik på fisk som man typisk finner i kalde arktiske vann, som smerling og muksun. Det er noe overfiske på enkelte av artene, trass i at området er avsidesliggende. 

Man har funnet noe forurensning av plutonium i sedimentene i Tajmyrsjøen. Dette kan være partikler som er ført med vinden fra atomprøvesprengingene på Novaja Semlja under Den kalde krigen.

I august holder vannet en temperatur på 7°C, mens den bare så vidt er over 1°C om vinteren.

Referanser
----------

1. 1 2 3  «Таймыр (озеро)». *Store sovjetiske encyklopedi*. Besøkt 31. august 2015.
Eksentrisk skive, med stropp og eksentrisk stang montert.
I maskinteknikk er en **eksentrisk** en sirkulær skive (eksenterskive) solid festet til en roterende aksel med midtforskyvning fra akselen (derav ordet "eksentrisk", utenfor sentrum).

Den brukes oftest i dampmotorer, og brukes til å konvertere roterende til lineær stempelbevegelse for å drive en skyveventil eller pumpestempel. For å gjøre dette, har en eksentriker vanligvis et spor ved omkretsen, tett montert en sirkulær krage (*eksentrisk stropp*). En festet eksentrisk stang er hengt opp på en slik måte at den andre enden kan gi den nødvendige frem- og tilbakegående bevegelse. En returveiv oppfyller den samme funksjonen, bortsett fra at den bare kan fungere på enden av en aksel eller på utsiden av et hjul, mens en eksentrisk også kan monteres på akselhuset mellom hjulene. I motsetning til en kam, som også omdanner rotasjon til lineær bevegelse i nesten hvilken som helst hastighet av akselerasjon og retardasjon, kan en eksentrisk eller returveiv bare gi enkel harmonisk bevegelse.

Referanser
----------

1. ↑  Norton, Robert L. (2004). *Design of machinery : an introduction to the synthesis and analysis of mechanisms and machines* (3rd ed utg.). Boston: McGraw-Hill Higher Education. ISBN 0-07-247046-1. OCLC 50913627. CS1-vedlikehold: Ekstra tekst (link)

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Markedskomiteen for landbruksprodukter**, engelsk **Agricultural produce market committee**  (APMC) er en indisk næringslivsorganisasjon.

Prinsipper
----------

APMC arbeider etter to prinsipper:[]

* Sikre at bønder er ikke blir utnyttet av mellommenn (eller långivere «ågerkarler») som tvinger bønder til å selge sine produkter på gården for en ekstremt lav pris.
* All mat som produsere bør først bli ført til et marked og deretter solgt på auksjon.

Funksjoner
----------

Bøndene må selge sine produkter på auksjon på markedet i sin region. Handelsmenn må ha lisens til å operere innenfor et marked. Engros- og detaljhandel (f.eks. kjøpesentre) og bedrifter som bearbeider matvarer kan ikke kjøpe sine råvarer direkte fra en bonde.[]

Ikke alle delstater har innført dette. Noen delstater har vedtekter, men ingen fastsatte regler eller varslet om at det skal komme.[]

Videre er det i 2015 foreslått å opprette et *United National Agriculture Markedet*.[]

Eksterne lenker
---------------

* Maharashtra State Agricultural Marketing Board
Meridianporten, sett fra sør.
Meridianporten, ca. 1901, med fremskutte *que* på flankene. Dette er de eneste bevarte keiserlige *que* i Kina.

**Meridianporten** (forenklet kinesisk: 午门, tradisjonell kinesisk: 午門, pinyin: *Wǔmén*; mandsjuisk: *Julergi dulimbai duka*) er den innerste porten av sammenlagt tre porter i rad fra Den himmelske freds plass i sør og inn til Den forbudte by i Beijing i Kina. De kinesiske keisere ble ansett å være *Himmelens sønner*, noe som også fremgikk av en av deres titler: *Tian zi*. Derfor ble det stipulert at de bodde i verdens midtpunkt, og at noe som ble kalt verdens midtlinje (Meridianlinjen) løp gjennom Den forbudte by, deres keiserlige palassanlegg. Derav den innerste portens navn. 

Wumen er den største og mest imponerende porten av de tre portene, og var hovedinngang til Den forbudte by. Den har fem innganger og er 35,6 meter høy.

Porten er sammensatt av fem paviljonger som kalles *Wufenglou*, som omtrent betyr 'Tårnet for de fem fønikser' eller 'de fem fønikstårnene' (den kinesiske føniks ble ansett å gi hell og gjenoppstandelse). 

Det fremholdes ofte at henrettelser av høyere embedsmenn fant sted her i keisertiden, men dette medfører ikke riktighet.

Referanser
----------

1. 1 2  Opplysninger om Meridianporten på www.travelchinaguide.com.
2. ↑  Yu, Zhuoyun (1984), *Palaces of the Forbidden City* New York, Viking, ISBN 0-670-53721-7.
**Obstruksjon** er innen fotball en ulovlig hindring av en motspiller, og straffes med indirekte frispark.

Obstruksjon utføres normalt ved at en spiller aktivt stiller seg i veien for en motspiller som beveger seg mot eller kontrollerer ballen, uten selv å ha mulighet til å ta ballen.

Obstruksjon er et vanlig virkemiddel i fotball, primært i forsvarsspillet. En forsvarsspiller som er i ferd med å bli passert vil ofte ha stor fordel av å sperre veien for motspilleren.

Grensen mellom obstruksjon og såkalt «skjerming av ballen» kan være vanskelig å trekke. Det er for eksempel vanlig praksis at dommere tillater spillere å bruke kroppen til å skjerme en ball som er i ferd med å rulle ut av banen, selv om spilleren i slike situasjoner normalt ikke har aktiv kontroll på ballen gjennom berøringer, forutsatt at spilleren beveger seg i samme retning som ballen.

Siden forseelsen kun straffes med indirekte frispark kan det ikke dømmes straffespark for en obstruksjon i straffesparkfeltet. Det skal i slike tilfeller dømmes et indirekte frispark innenfor 16-meteren.
**Kjølhalingspram** er et hjelpsfartøy fra seilskutenes tid. Den ble brukt i forbindelse med kjølhaling, en metode som ble brukt for å komme til bunnen og den del av skutesida som var under vannlinjen. Metoden gikk ut på å feste taljer i mastene, og dra skuta over på siden slik at kjølen kommer over vannet. 
Arbeidet gikk ut på å fjerne begroing og å tette natene med nytt drev.

Verftsmannskapet som kom til underskroget der de skiftet tettemassen og påførte ny bek mellom bordgangene på den kjølhalede seilskuten, sto på en flat pram. Denne prammen ble kalt *kjølhalingspram*. Det er ikke annet enn en enkel konstruksjon av tykke og tynne planker slått sammen med spanter på innsiden.

Kjølshalingsprammen i Bjørvika
------------------------------

På Operatomta i Bjørvika i Oslo ble en farkost på 13 meter i lengde og en størrelse på 60 m2 funnet i januar 2004. Deretter ble den tatt opp og undersøkt av marinarkeologene. Det er datert til å være rundt 250 år gammelt.

Man trodde først at det var en føringslekter som fraktet plank fra sagene ved Akerselva ut til seilskutene i Bjørvika, men undersøkelsene vist spor etter fire gangspill og glovarme bøtter med bek. Det er et spesielt funn, ettersom en nærmest intakt *kjølhalingspram* bevart i gode forfatning er enestående i Norge.

Ettersom økonomi, tid og nødvendig teknologien for konservering ikke er tilstede er fartøyet senket på nytt på fem meters dybde i ferskvann i en av de kunstige dammene som er blitt anlagt i forbindelse med sølvgruvene på Kongsberg. Siden den 15. oktober 2004 har den ligget beskyttet under en duk i dammen Elsedam.

Eksterne lenker
---------------

* NRK: Verdt å vite
Rodomonte forsvarer broen; illustrasjon av Gustave Dore til *Orlando furioso*
**Rodomonte** (eller **Rodamonte**) er en viktig skikkelse i de italienske romantiske episke dikt *Orlando innamorato* av Matteo Maria Boiardo og *Orlando furioso* av Ludovico Ariosto. 

Han er konge av Sarza og Alger og leder av sarasenerhæren som beleirer Karl den store i Paris. Han er forelsket i Doralice, prinsesse av Granada, men hun stikker avsted med hans rival Mandricardo. Han forsøker å forføre Isabella men hun lurer ham til å ta livet av henne av vanvare. Grepet av anger bygger Rodomonte en bru til hennes minne og tvinger alle som krysser den til å betale tributt. Når Orlando ankommer «naken og rasende». kaster hedningen Rodomonte ham ned i elven under.

De svømmer begge til elvebredden, ment Orlando som er naken og uhindret av tung rustning når frem først. 

Når Rodomonte til slutt når frem til Bradamante og Ruggieros bryllup, beskylder han Ruggiero for svik fordi han var konvertert til kristendommen og hadde vendt rykken til saracesernes sak. De to utkjemper en duell, og Rodomonte blir drept.

Rodomontes kraft kan bare måle seg med hans arroganse og skryt. Hans navn er kilden til uttrykket rodomontade, som betyr «skryt, pralende tale». Rodomonte er også et synonym for styrke og mot. Kongen av Spania gav tilnavnet «Rodomonte» til Luigi Gonzaga for hans ekstraordinarære styrke.

Rodomonte fremstår først i bok 2, canto 1 i *Orlando innamorato*.

Referanser
----------

1. ↑  Concise Oxford English Dictionary
2. ↑  Ireneo Affò: *Vita di Luigi Gonzaga, detto Rodomonte, Principe del Sacro Romano Impero*. Parma: Presso Filippo Carmignani, 1780.

Kilder
------

* Boiardo: *Orlando innamorato* ed. Giuseppe Anceschi (Garzanti,1978)
* Boiardo: *Orlando innamorato* oversatt av Charles Stanley Ross, (Parlor Press, 2004).
* Ariosto: *Orlando Furioso*, oversatt av Barbara Reynolds i to bind (Penguin Classics, 1975). Part one (cantos 1–23) ISBN 0-14-044311-8; part two (cantos 24–46) ISBN 0-14-044310-X
* Ariosto: *Orlando Furioso* ed. Marcello Turchi (Garzanti, 1974)
* Ariosto: *Orlando Furioso: A Selection* ed. Pamela Waley (Manchester University Press, 1975)

|  |  |
| --- | --- |
| Oppslagsverk/autoritetsdata | Encyclopædia Universalis
 |
**Baldur Preiml** (født 8. juli 1939) er en østerriksk tidligere skihopper og trener.

Preiml ble østerriksk juniormester i 1959. Vinteren 1959/1960 ble han tatt ut på landslaget som yngstemann i troppen. I 1963 kunne han feire sin første store seier, da han vant rennet i St. Moritz. Han vant også hoppukerennet i Bischofshofen. Under OL 1964 i Innsbruck ble han nr. 13 i normalbakken og nr. 18 i storbakken. Baldur Preiml deltok i Polarsirkelkarusellen i slutten av mars 1963. Det var renn i Bodø, Sulitjelma og Fageråsbakken i Mo i Rana. Der tok han 4.-plassen sammenlagt. Deler av verdenseliten deltok.

I OL 1968 i Grenoble tok Baldur Preiml bronse i normalbakken, etter å ha ledet etter første omgang, da han satte ny bakkrekord. Kort tid etter la han opp som aktiv hopper. Etter karrieren fullførte han studier innen idrett og historie. 

I perioden 1970 – 1976 arbeidet han som lærer ved skigymnaset i Stams. Han underviste i historie, og trente hoppgruppen. Karl Schnabl var i det første kullet skihoppere på skigymnaset i Stams. De neste årene fulgte Anton Innauer og Alois Lipburger. 

Fra 1974 til 1980 utviklet Preiml det østerrikske hopplandslaget mot verdenstoppen, med moderne treningsmetoder og stor vekt på mental trening og riktig ernæring. Hubert Neuper og Armin Kogler var også med på den østerrikske hopprevolusjonen i 1970-årene og begynnelsen av 1980-årene.

I 1975 ble Østerrike over natten verdens fremste nasjon i skihopping. Willi Pürstl vant hoppuka sammenlagt foran Edi Federer. Karl Schnabl vant tre av fire renn, men dårlig hopping i Oberstdorf gjorde at han måtte nøye seg med tredjeplassen sammenlagt.

Referanser
----------

1. ↑   Gemeinsame Normdatei, GND-ID 123547539, besøkt 14. august 2015[Hentet fra Wikidata]
2. ↑   filmportal.de, Filmportal-ID cd82b1759b1c4adebbfb36ecd370e17e, besøkt 9. oktober 2017[Hentet fra Wikidata]
3. ↑   (på en) *Olympedia*, 2006, Wikidata Q95606922,

Eksterne lenker
---------------

* (de) Baldur Preiml – Munzinger Sportsarchiv Rediger på Wikidata

* (en) Baldur Preiml – Olympedia Rediger på Wikidata

* (en) Baldur Preiml – Sports-Reference (OL-resultater – arkivert) Rediger på Wikidata

* (en) Baldur Preiml – FIS (skihopping) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** ISNI **·** Munzinger (sport)
 |
***Help! Help! Police!*** er en amerikansk stumfilm fra 1919, regissert av Edward Dillon.

Handling
--------

Mens han er på ferie sammen med faren Edward på et hotell i Palm Beach, blir George Welston betatt av Eve Pendleton - datteren til Edwards forretningsrival Judson. Etter at George forhindrer Pendleton i å få tak i en verdifull opsjon, favoriserer Pendleton i stedet Eves andre frier: Arthur Trask. Men Trask planlegger i hemmelighet å rane Eve, og hennes velstående venner.

Når George ser Trask klatre inn i Eves vindu, følger han etter men blir snart pågrepet av en detektiv - som motvillig løslater George på grunn av Evas bønner. Senere blir Marian Trevor angrepet av Trask, men sigaretten hans starter ved et uhell en brann. Geoge redder Eve, men hun anklager ham for å ha begått tyveriet, brannstiftelse og bortføring som Trask egentlig hadde stått bak. George blir snart sluppet løs etter en kausjon, men blir nødt til å få tak i Trask før det er for sent.

Skuespillere
------------

* George Walsh som George Welston
* Eric Mayne som Edward P. Welston
* Henry Hallam som Judson Pendleton
* Marie Burke som Mrs. Pendleton
* Alice Mann som Eve Pendleton
* Alan Edwards som Arthur Trask
* Evelyn Brent som Marian Trevor
* Joseph Burke som en dommer

Referanser
----------

1. ↑  Help! Help! Police!

Eksterne lenker
---------------

* (en) *Help! Help! Police!* på Internet Movie Database Rediger på Wikidata

* (en) *Help! Help! Police!* på American Film Institute Rediger på Wikidata
**Juniperus monosperma**  eller «One-Seed Juniper» er en art av bartrær som tilhører einerslekten *Juniperus* i sypressfamilien. Den vokser på 1 000–2 300 meters høyde i det vestlige Nord-Amerika i statene Arizona, New Mexico, texas, vestligste Oklahoma og ned til Chihuahua i Mexico.

Arten er nært beslektet med *Juniperus angosturana* .

Arten er en busk eller lavt tre, har langsgående strimlete grå-brun bark, og er 2–7 meter høy, sjeldent inntil 12 meter. Grenene står litt oppover, arten er ofte flergrenet, og kronen rund og fyldig. Den har grønne, skjellaktige nåler inntil 1–5 mm lange. Unge nåler er inntil 10 mm lange. Den er oftest særbu med hann- og hunnblomster på ulike individer. Bærkonglene modner på 6–8 måneder til et blått, 3–7 mm stort bær med lysehvitt vokslag, og 1–2 frø. Mange fugler lever av frøene om vinteren. Hannkonglene er 2–4 mm store og sprer sitt pollen på senvinteren. Arten er svært sjelden i Mexico, og kanskje utryddet i vill tilstand der.

Det særegne med denne einerarten er at trevirket råtner lett, det inneholder ikke den samme naturlige impregnering som de aller fleste andre einerarter har.

Eksterne lenker
---------------

* (en) *Juniperus monosperma* i Encyclopedia of Life Rediger på Wikidata

* (en) *Juniperus monosperma* i Global Biodiversity Information Facility Rediger på Wikidata

* (en) *Juniperus monosperma* hos ITIS Rediger på Wikidata

* (en) *Juniperus monosperma* hos NCBI Rediger på Wikidata

* (en) *Juniperus monosperma* hos The International Plant Names Index Rediger på Wikidata

* (en) *Juniperus monosperma* hos Tropicos Rediger på Wikidata

* (en) *Kategori:Juniperus monosperma* – bilder, video eller lyd på Wikimedia Commons Rediger på Wikidata

* (en) *Juniperus monosperma* – galleri av bilder, video eller lyd på Wikimedia Commons Rediger på Wikidata

* *Juniperus monosperma* – detaljert informasjon på Wikispecies Rediger på Wikidata
* Conifer Specialist Group – «Juniperus monosperma» fra IUCN Red List.
* Conifers.org – «Juniperus monosperma» beskrivelse.
**VIF** kan ha flere betydninger.

Vitenskap og matematikk
-----------------------

* Variansinflasjonsfaktor, et statistisk mål

Idrett
------

**VIF** forbindes gjerne med forkortelsen for Vålerengens Idrettsforening, men det er også forkortelse for en rekke andre idrettsforeninger:

* Vardal Idrettsforening, fra Gjøvik
* Vear Idrettsforening, fra Vear i Stokke kommune
* Vestfossen Idrettsforening, Øvre Eiker kommune i Buskerud
* Vikersund Idrettsforening, fra Vikersund i Buskerud
* Vaaler Idrettsforening, fra Våler i Hedmark

### Vålerengens Idrettsforening

Følgende klubber ligger under paraplyklubben Vålerengens Idrettsforening (VIF) :

* Vålerenga Fotball
* Vålerenga Fotball Damer
* Vålerenga Ishockey
* Vålerenga Håndball
* VIF Trolls (amerikansk fotball)

 Denne siden beskriver en kombinasjon av tre bokstaver som kan enten være en forkortelse, et norsk ord, et ord i et annet språk eller en kombinasjon av disse. Hvis du har fulgt en lenke hit, så kan du kanskje gå tilbake og rette opp lenken så den peker rett på siden som var ment. Se alle artikler som begynner med **VIF**.
***The Mermaid*** er en amerikansk stumfilm fra 1910.

Handling
--------

John Gary driver et hotell på et sjarmerende sted ved kysten, men han har aldri klart å få noen til å stoppe der. I det historien begynner er det ikke en eneste gjest ved hotellet hans. På dette tidspunktet kommer datteren hans, Ethel, tilbake fra skolen. Etter å ha lest i avisen om et rykte om at en havfrue som visstnok skal ha dukket opp flere ganger i Atlanterhavet, bestemmer John seg for å la datteren sin posere som denne mystiske havfruen - i håp om at dette skal bringe flere gjester til hotellet deres.

Med Ethel utkledd i passende kostyme, og sittende på noen steiner på ekte havfrue-vis, overtaler John en journalist fra lokalavisen til å ta en titt på fenomenet. Journalisten blir mektig imponert over skuespillet, og skaffer seg et fotografi av havfruen som avisen publiserer. Havfruen får deretter bred omtale, og folk kommer fra fjern og nær i håp om å selv få et glimt av denne havfruen.

Skuespillere
------------

* Violet Heming som Ethel Gary
* Frank H. Crane som John Gary
* Marie Eline

Referanser
----------

1. ↑  THE MERMAID

Eksterne lenker
---------------

* (en) *The Mermaid* på Internet Movie Database Rediger på Wikidata
**Juniperus occidentalis**, lokalt kalt "Western Juniper "eller «Sierra Juniper», er en art av bartrær som tilhører einerslekten *Juniperus* i sypressfamilien. Den vokser i 800-3 000 meters høyde i det vestlige USA. Den tåler tørke godt og kan konkurrere med større trær mange steder.

grener og bær hos vestlig variant, *occidentalis*.
Sørlig variant, *australis*, har en enorm diameter og karakteristisk bark.
Det er to varianter av arten:

***Juniperus occidentalis* var. *occidentalis*** – «Western Juniper» – vokser i det nordvestre USA nord for 40° 30' N, og er en busk eller et tre 4-15 meter høyt, ytterst sjelden inntil 26-28 meter i Oregon. Den har grå-grønne, skjellaktige nåler inntil 1–2 mm lange. Unge nåler er inntil 5–10 mm lange. Den er i halvparten av tilfellene særbu med hann- og hunnblomster på ulike individer. Bærkonglene modner på 18 måneder til et brun-blå, 7–10 mm stort bær med hvitt vokslag, og 1-3 frø. Hannkonglene er 2–4 mm store og sprer sitt pollen i februar-mars.

***Juniperus occidentalis* var. *australis***  – «Sierra Juniper» – vokser i California og vestre Nevada sør for 40° 30' N, og er et tre 12-26 meter høyt. Diameteren kan bli hele 3,88 meter. Den har brun-rød, langsgående strimlet bark og skjellaktige nåler inntil 1–2 mm lange. Unge nåler er inntil 5–10 mm lange. Den er i 90-95 % av tilfellene særbu med hann- og hunnblomster på ulike individer. Bærkonglene modner på 18 måneder til et brun-blå, 5–9 mm stort bær med hvitt vokslag, og 1-3 frø. Hannkonglene er 2–4 mm store og sprer sitt pollen i februar-mars.

Eksterne lenker
---------------

* (en) *Juniperus occidentalis* i Encyclopedia of Life Rediger på Wikidata

* (en) *Juniperus occidentalis* i Global Biodiversity Information Facility Rediger på Wikidata

* (en) *Juniperus occidentalis* hos ITIS Rediger på Wikidata

* (en) *Juniperus occidentalis* hos NCBI Rediger på Wikidata

* (en) *Juniperus occidentalis* hos The International Plant Names Index Rediger på Wikidata

* (en) *Juniperus occidentalis* hos Tropicos Rediger på Wikidata

* (en) *Kategori:Juniperus occidentalis* – bilder, video eller lyd på Wikimedia Commons Rediger på Wikidata

* (en) *Juniperus occidentalis* – galleri av bilder, video eller lyd på Wikimedia Commons Rediger på Wikidata

* *Juniperus occidentalis* – detaljert informasjon på Wikispecies Rediger på Wikidata
* Conifer Specialist Group – «Juniperus occidentalis» fra IUCN Red List.
* Conifers.org – «Juniperus occidentalis» beskrivelse.
**Junkerbregne** (latin: *Polystichum braunii*) er en art av store bregner innenfor Taggbregneslekten i stortelgfamilien *(Dryopteridaceae)*. Den er blant de tre artene av taggbregneslekten som vokser i Norge.

Den 30–100 cm høye blanten har opprette, dobbelt flikete blader på brun stilk med fine, blekbrune hårskjell. Bladplaten er slankt elliptisk, bredest midt på men ganske jevnt bred et godt stykke av lengden. Bladene visner om høsten, og er myke og urte-aktige i sin konsistens.

Forskjellen fra falkebregne er at junkerbregne har mer spredte primærfliker, og de er bredere og normalt mer butte. De er dessuten tilnærmet symmetriske. Sekundærflikene er omtrent like lange hele veien utover primærfliken.

Sporehushopene (sori) sitter langs kanten av bladene hvor de er dekket at et slør (indusium) som tidlig faller av.

Junkerbregne vokser opp til 600 moh. i Norge. Utrbedelsen går fra indre Østlandet (spredt) via kysten av Skagerrak, Agder og vestlandet og til Møre, deretter i Trøndelag, og spredte bestander i sørlige Nordland. Den vokser nesten ikke noe annet sted i Norden enn i Norge, men spredte kolonier finnes i nordvestre Skåne. Den er fraværende i resten av Sverige, Finland og Danmark.

I Nord-Amerika finner vi den i Alaska, Yukon, og Britisk Columbia; ellers nordlige Idaho, deretter fra Ontario til Newfoundland, og sørover til Minnesota, Wisconsin, Michigan, New York, og Massachusetts.

Eksterne lenker
---------------

* (en) *junkerbregne* i Encyclopedia of Life Rediger på Wikidata

* (en) *junkerbregne* i Global Biodiversity Information Facility Rediger på Wikidata

* (no) *junkerbregne* hos Artsdatabanken Rediger på Wikidata

* (sv) *junkerbregne* hos Dyntaxa Rediger på Wikidata

* (en) *junkerbregne* hos ITIS Rediger på Wikidata

* (en) *junkerbregne* hos NCBI Rediger på Wikidata

* (en) *junkerbregne* hos The International Plant Names Index Rediger på Wikidata

* (en) *junkerbregne* hos Tropicos Rediger på Wikidata

* (en) *Kategori:Polystichum braunii* – bilder, video eller lyd på Wikimedia Commons Rediger på Wikidata

* *Polystichum braunii* – detaljert informasjon på Wikispecies Rediger på Wikidata
* Am Journal of Botany artikkel om *Polystichum*-slektens utvikling, med tilleggsliste Arkivert 12. juni 2006 hos Wayback Machine..
* Polystichum braunii fra rook.org.

|  |  |
| --- | --- |
| Oppslagsverk/autoritetsdata | Store norske leksikon
 |
**Viktor Grigorjevitsj Sjuvalov** (russisk: Виктор Григорьевич Шувалов; født 15. desember 1923 i Ruzajevka i Mordovia) var en sovjetisk ishockeyspiller som deltok i de olympiske vinterleker 1956 i Cortina d'Ampezzo.

Sjuvalov ble olympisk mester i ishockey under vinter-OL 1956 i Cortina d'Ampezzo. Han var med på det sovjetiske laget som vant turneringen foran USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Sovjetunionen vant alle fem kampene og vant serien med maksimale 10 poeng foran USA mee 8 og Canada med 6.

Sjuvalov ble verdensmester i ishockey to ganger, 1954 i Stockholm og 1956, OL-turnering i Cortina d'Ampezzo var også det 23. verdensmesterskapet i ishockey. Han spilte 51 landskamper for Sovjetunionens herrelandslag i ishockey og scoret 40 mål.

OL-medaljer
-----------

* 1956 Italias flagg Cortina d'Ampezzo - Gull **Gull** i ishockey Sovjetunionens flagg Sovjetunionen

VM-medaljer
-----------

* 1954 Sveriges flagg Stockholm - Gull **Gull** i ishockey Sovjetunionens flagg Sovjetunionen
* 1956 Italias flagg Cortina d'Ampezzo - Gull **Gull** i ishockey Sovjetunionens flagg Sovjetunionen
* 1955 Tysklands flagg Köln/Düsseldorf/Krefeld - Sølv Sølv i ishockey Sovjetunionens flagg Sovjetunionen

Referanser
----------

Eksterne lenker
---------------

* (en) Viktor Sjuvalov – Olympics.com Rediger på Wikidata

* (en) Viktor Sjuvalov – Olympic.org Rediger på Wikidata

* (en) Viktor Sjuvalov – Olympedia Rediger på Wikidata

* (en) Viktor Sjuvalov – Sports-Reference (OL-resultater – arkivert) Rediger på Wikidata

* (en) Viktor Sjuvalov – Eurohockey.com Rediger på Wikidata

* (en) Viktor Sjuvalov – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |